13. ΑΠΟΦ. ΝΟΜΙΣΜΑΤΙΚΗΣ ΕΠΙΤΡΟΠΗΣ υπ’ αριθ. 281 της 1 Αυγ//2 Σεπτ. 1980 (ΦΕΚ Α΄ 200) Περί καταθέσεων εις συνάλλαγμα επ’ ονόματι μονίμων κατοίκων εσωτερικού. Η νομισματική Επιτροπή, λαβούσα υπ’ όψιν: α)ότι μόνιμοι κάτοικοι εσωτερικού αποκτούν νομίμως εις το εξωτερικόν συνάλλαγμα (κυρίως εκ παροχής εξηρτημένης ή μη εργασίας), το οποίον είτε εισάγουν εις την Ελλάδα, είτε διατηρούν εις το εξωτερικόν υπό μορφήν καταθέσεών των εις αλλοδαπάς Τραπέζας. β)ότι είναι σκόπιμος η παροχή ευχερείας εις τα προαναφερθέντα πρόσωπα όπως, τα ως άνω κτώμενα υπ’ αυτών εις το εξωτερικόν ποσά συναλλάγματος, τηρούν εις λογαριασμούς καταθέσεων εις συνάλλαγμα εν Ελλάδι, ως ήδη ισχύει προκειμένου περί των αποταμιεύσεων των ναυτικών και λοιπών εργαζομένων εις το εξωτερικόν Ελλήνων, απεφάσισεν όπως καθορίση τα κάτωθι: 1.Επιτρέπεται εις τας εν Ελλάδι Τραπέζας και το Ταχυδρομικόν Ταμιευτήριον να ανοίγουν και τηρούν λογαριασμούς καταθέσεων εις συνάλλαγμα επ’ ονόματι μονίμων κατοίκων εσωτερικού, εφ’ όσον συντρέχουν, απαραιτήτως, αι ακόλουθοι προϋποθέσεις: α)Τα προς κατάθεσιν ποσά συναλλάγματος (τόσον δια το άνοιγμα των οικείων λογαριασμών όσον και δια την τροφοδότησιν αυτών) δέον να εισάγωνται εν Ελλάδι υπό μορφήν εμβάσματος ή Τραπεζικής επιταγής ή επιταγής του καταθέτου επί λογαριασμού του τηρουμένου εις το εξωτερικόν. Ξένα τραπεζογραμμάτια και ιδιωτικαί επιταγαί εκδεδομέναι ή οπισθογραφημέναι εις διαταγήν του καταθέτου θα γίνωνται δεκταί εφ’ όσον συνοδεύονται υπό «δελτίου κομιζομένων μετρητών και αξιών» εκδιδομένου, κατά την εισαγωγήν των, υπό της Υπηρεσίας Προστασίας Εθνικού Νομίσματος (ΥΠΕΝ). β)Εάν τα ως άνω εισαγόμενα ποσά συναλλάγματος προέρχωνται εκ παροχής εις το εξωτερικόν εξηρτημένης εργασίας, δέον να αποδεικνύεται η εις το εξωτερικόν διαμονή του καταθέτου επί έν τουλάχιστον εξάμηνον. Προς τούτο, κατά το άνοιγμα του λογαριασμού θα κατατίθεται εις την Τράπεζαν (ή το Ταχυδρομικόν Ταμιευτήριον) υπεύθυνος δήλωσις εις την οποίαν θα αναφέρεται το όνομα (ή η επωνυμία) και η διεύθυνσις του εργοδότου εις το εξωτερικόν, αι συνολικώς καταβληθείσαι εις συνάλλαγμα αποδοχαί, αι χρονολογίαι και η διεύθυνσις της εις το εξωτερικόν διαμονής του καταθέτου. Ο χρόνος της εις το εξωτερικόν παραμονής του καταθέτου θα ελέγχεται δια της υποχρεωτικής προσκομίσεως του διαβατηρίου, του οποίου τα ακριβή στοιχεία (αριθμός-ημερομηνία εκδόσεως-εκδόσασα Αρχή) θα τηρούνται ομού μετά των λοιπών δικαιολογητικών του λογαριασμού. Διευκρινίζεται ότι δεν υφίσταται περιορισμός ως προς το χρονικόν διάστημα το οποίον μεσολαβεί μεταξύ της επανόδου του καταθέτου εκ του εξωτερικού και του ανοίγματος του λογαριασμού καταθέσεώς του εις συνάλλαγμα εν Ελλάδι. γ)Προκειμένου περί ποσών συναλλάγματος εισπραχθέντων ως αμοιβή μη εξηρτημένης εργασίας ή εκ παροχής υπηρεσιών (εκ της ασκήσεως ελευθέρου επαγγέλματος κ.λ.π.) απαιτείται υπεύθυνος δήλωσις, εις την οποίαν θα αναφέρωνται το συνολικόν ποσόν της εις συνάλλαγμα αμοιβής, το όνομα (ή η επωνυμία) και η διεύθυνσις του καταβάλοντος την εν λόγω αμοιβήν και η χρονολογία καταβολής. 2.Λογαριασμοί καταθέσεων εις συνάλλαγμα δύνανται ωσαύτως να ανοίγωνται και τηρούνται εν Ελλάδι ως ανωτέρω (παρ. 1) δια της εισαγωγής ποσών συναλλάγματος εισπραχθέντων υπό μονίμων κατοίκων εσωτερικού, εξ οιασδήποτε ετέρας νομίμου αιτίας (κληρονομίαι, δωρεαί κλπ.), εφ’ όσον τούτο αποδεικνύεται εξ επισήμων εγγράφων και υπό τον όρον ότι δια τα ούτω εισαγόμενα ποσά συναλλάγματος δεν προβλέπεται υπό των εν ισχύϊ διατάξεων η υποχρεωτική εκχώρησίς των εις την Τράπεζαν της Ελλάδος. 3.Άπαντες οι κατά τας διατάξεις της παρούσης αποφάσεως δημιουργούμενοι λογαριασμοί καταθέσεων εις συνάλλαγμα θα διέπωνται υπό απασών των διατάξεων αι οποίαι ρυθμίζουν (αναλόγως του νομίσματος της καταθέσεως) τας εν Ελλάδι εις συνάλλαγμα καταθέσεις των ναυτικών και λοιπών εργαζομένων εις το εξωτερικόν Ελλήνων. (Μετά τη σελ. 68,04) Σελ. 68,05 Τεύχος Δ111-Σελ. 87 .112. Επαναπατρισμός Κεφαλαίων 26.Β.γ.13 .113. 26.Β.γ.13 Επαναπατρισμός Κεφαλαίων 